Diari Oficial de la Generalitat Valenciana


Sumari del DOGV 9681, del 12-09-2023 (2023/9188)

RESOLUCIÓ d'1 de setembre de 2023, de la Direcció General de Seguretat Jurídica i Fe Pública, per la qual es fixa el 25 de setembre de 2023 com el dia a partir del qual comença el termini d'un any per a la reconstrucció del foli desaparegut del Registre de la Propietat d'Alacant número 2.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9681

Data del DOGV
:   12-09-2023

Secció del DOGV
:   IV. ADMINISTRACIÓ DE JUSTÍCIA

Número del document
:   2023/9188


Organisme emissor
:   Ministeri de Justícia

Tipus de document
:   Resolució

RESOLUCIÓ d'1 de setembre de 2023, de la Direcció General de Seguretat Jurídica i Fe Pública, per la qual es fixa el 25 de setembre de 2023 com el dia a partir del qual comença el termini d'un any per a la reconstrucció del foli desaparegut del Registre de la Propietat d'Alacant número 2. [2023/9188]  
Vista la comunicació de 22 de desembre de 2022, de la registradora de la Propietat d'Alacant núm. 2, Margarita González de la Torre Rodrigo, en la qual posa en coneixement d'aquesta direcció general que, en ocasió de la sol·licitud d'un certificat registral relatiu a la finca registral 30684 de l'Arxiu General del Registre de la Propietat d'Alacant (que hui, per divisió, correspon al Registre de la Propietat d'Alacant núm. 2), s'ha comprovat que el foli 1 del llibre 724 d'aquest 6eral està destruït.  
  
Tenint en compte que ha sigut remesa una acta de la visita d'inspecció practicada a aquest efecte el 6 de juny de 2023 al Registre de la Propietat d'Alacant núm. 2, pel magistrat jutge en funcions de substitució del Jutjat de Primera Instància núm. 12 d'Alacant, assistit de la lletrada de l'Administració de justícia en funcions de substitució de l'indicat jutjat.  
Aquesta direcció general, en compliment del que es disposa en l'article 2 de la Llei de 5 de juliol de 1938, acorda el següent:  
  
Primer  
Fixar el 25 de setembre de 2023 com el dia a partir del qual començarà a córrer el termini d'un any per a la reconstrucció del foli desaparegut del Registre de la Propietat d'Alacant núm. 2.  
  
Segon  
Que es complisca el que s'estableix en la Llei de 5 de juliol de 1938.  
  
  
Tercer  
Que es notifique a les persones titulars dels drets inscrits en el foli desaparegut perquè aporten els documents pertinents conforme amb la llei.  
  
Quart  
Que es facen constar, mitjançant nota marginal, els títols que gradualment s'aporten.  
  
Cinqué  
Així mateix, haurà d'informar a aquesta direcció general periòdicament de tot allò requerit que es realitze.  
Cosa que es fa pública per a coneixement general i a fi que s'expedisca el corresponent edicte per als ajuntaments del seu districte hipotecari, conforme amb el que es disposa per l'article 2 de la Llei de 5 de juliol de 1938.  
  
Madrid, 1 de setembre de 2023.- La directora general de Seguretat Jurídica i Fe Pública: Sofía Puente Santiago.